
Групи за занимания по интереси „Сръчни ръчички „ - I клас и  II клас
с ръководител Виктория Райкова – начален учител.
Изминаха три месеца от началото на нашите занимания в група. 
За това време учениците прекараха много забавни часове.

На 22.12.2022 г. се проведе публична изява на клуба „Сръчни ръчички“ – Занимания по интереси. В изявата взеха участие всички ученици, записани в клуба, „Сръчни ръчички“
     	 „Коледен базар“ -  събитието се проведе  в сградата на ОУ „Елин Пелин“ с. Дъбник, община Поморие, област Бургас. Сръчните ръце на децата от Арт работилничка „Сръчни ръчички“ изложиха своите проекти  през изложба в класната им стая. Бяха представени картички, коледни свещници, снежни човеци от текстил, коледни играчки, изработени с различни техники, подаръчни кутии, картини, изработени с техниката торцевание и много други предмети. 
Занятието се проведе в сградата на училището, която беше препълнена с хора, проявили интерес към него - в това число директорът, класните ръководители на учениците, много родители и жители на населеното място. Учениците заедно със своите родители приготвиха голямо разнообразие от лакомства, с които зарадваха гостите. Децата се готвиха за този ден с желание и се представиха чудесно.
Чрез своето активно участие учениците се учиха докато се забавляват и творят. Целта е развиване на способностите на учениците и повишаване на мотивацията им за учене чрез дейности, развиващи специфични знания, умения и компетентности, възпитанието в ценности и интеркултурно възпитание , насърчаването на иновациите и креативното мислене на учениците.

